སྟོབས་བཞིའི་བཤགས་སྡོམ་བྱེད་ཚུལ་མདོར་བསྡུས།
༄༅།  ། སྟོབས་བཞིའི་བཤགས་སྡོམ་བྱེད་ཚུལ་
མདོར་བསྡུས་བཞུགས་སོ།  །  ༄༅༅།  ། བླ་མ་རྡོ་རྗེ་སེམས་དཔའ་ལ་ཕྱག་འཚལ་ལོ།  ། སྟོབས་བཞིའི་བཤགས་སྡོམ་མདོར་བསྡུས་བྱེད་ཚུལ་ནི།  སྔོན་ཆད་མི་ཤེས་མ་གུས་བག་མེད་པས།  ། བདག་གིས་སྡིག་ལྟུང་ཚད་ལས་འདས་པ་བསགས།  ། དེ་དག་རྣམ་སྨིན་རྒྱུ་མཐུན་བདག་འབྲས་རྣམས།  ། རང་གིས་མྱོང་བར་བསམ་པས་ཤིན་ཏུ་འགྱོད།  ། རྣམ་པར་སུན་འབྱིན་པའི་སྟོབས་སོ།  ། སྒྲིབ་མེད་ཡེ་ཤེས་བརྩེ་བའི་ཐུགས་རྗེ་ཅན།  ། མཐུ་སྟོབས་ནུས་པའི་རང་བཞིན་མཆོག་གསུམ་ལ།  ། ( ༢༠༢ )སྙིང་ནས་སྐྱབས་སུ་མཆིའོ་བདག་དང་ནི།  ། ཕ་མ་འགྲོ་བའི་སྡིག་སྒྲིབ་སྦྱང་དུ་གསོལ།  ། རྟེན་གྱི་སྟོབས་དང་གཉེན་པོ་ཀུན་ཏུ་སྤྱོད་པའི་སྟོབས་ཡང་ཡིན།  སྡིག་ལྟུང་གསོག་པ་བསགས་བྱའི་སྡིག་ལྟུང་དང་།  ། བསགས་པའི་ཡུལ་རྣམས་རྟོག་པས་བཏགས་ཙམ་ལས།  ། ངོ་བོས་གྲུབ་པ་ཅི་ཡང་མེད་པ་ཡི།  ། རང་བཞིན་སྟོང་པའི་དབྱིངས་སུ་བཤགས་པར་བགྱི།  ། གཉེན་པོ་ཀུན་ཏུ་སྤྱོད་པའི་སྟོབས་སོ།  ། དེང་ནས་བཟུང་སྟེ་ཕྱིན་ཆད་དུས་ཀུན་ཏུ།  ། རང་སྲོག་ཕྱིར་ཡང་སྡིག་པའི་ལས་མི་བགྱིད།  ། ཉེས་པ་ལས་སླར་ལྡོག་པའི་སྟོབས་སོ།  ། བླ་མ་མཆོག་གསུམ་ཐུགས་རྗེའི་བྱིན་རླབས་མཐུས།  ། ནམ་ཡང་སྡིག་པ་སྤོང་བར་བྱིན་གྱིས་རློབས།  ། སྟོབས་བཞི་ཚང་བའི་བཤགས་སྡོམ་བྱེད་ཚུལ་སྙིང་པོར་བསྡུས་པ་འདི་ལྷ་བཟོ་བ་དགེ་སློང་ཡེ་ཤེས་དར་རྒྱས་ཀྱི་ངོར་བདག་ལམ་བྲག་བླ་མས་བླ་མ་དམ་པའི་གསུང་དང་བསྟུན་ནས་བྲིས།  མངྒ་ལཾ། །  ། །